als_Latn dik_Latn sag_Latn
Tregimi 67: Jehozafati ka besim te Jehovai
A E DI cilët janë këta burra dhe çfarë po bëjnë? Po shkojnë në betejë, kurse burrat që janë përpara po këndojnë. Por ti mund të pyesësh: ‘Pse këngëtarët nuk kanë as shpata dhe as heshta për të luftuar?’ Le të shohim.
Jehozafati është mbret i mbretërisë me dy fise. Ai jeton në të njëjtën kohë kur në mbretërinë veriore me 10 fise jetojnë mbreti Akab dhe Jezebela. Por, Jehozafati është mbret i mirë. Edhe babai i tij, Asa, ishte një mbret shumë i mirë. Prandaj, për shumë vjet, njerëzit e mbretërisë jugore me dy fise kanë jetuar mirë.
Por tani ndodh diçka që i bën njerëzit të frikësohen. Disa lajmëtarë i raportojnë Jehozafatit: ‘Një ushtri e madhe nga vendet e Moabit, Amonit dhe malit Seir, po vjen për t’ju sulmuar.’ Shumë izraelitë mblidhen në Jerusalem për t’i kërkuar ndihmë Jehovait. Shkojnë në tempull dhe, atje, Jehozafati lutet: ‘O Jehova, Perëndia ynë, nuk dimë çfarë të bëjmë. Jemi të pafuqishëm përpara kësaj ushtrie të madhe. Sytë i kemi drejtuar nga ti për ndihmë.’
Jehovai dëgjon dhe, me anë të një shërbëtori të tij, u thotë njerëzve: ‘Beteja nuk është e juaja, por e Perëndisë. Ju nuk keni nevojë të luftoni. Vetëm vështroni dhe do të shihni se si do t’ju shpëtojë Jehovai.’
Kështu, mëngjesin tjetër, Jehozafati u thotë njerëzve: ‘Kini besim te Jehovai!’ Pastaj, ai vë përpara ushtarëve të tij këngëtarët që, ndërsa marshojnë, i këndojnë lavdi Jehovait. A e di se çfarë ndodh kur afrohen te vendi i betejës? Jehovai bën që ushtarët armiq të luftojnë me njëri-tjetrin. Dhe, kur arrijnë izraelitët, të gjithë ushtarët kanë vdekur!
A nuk ishte i mençur Jehozafati që pati besim te Jehovai? Edhe ne do të jemi të mençur, po të kemi besim tek Ai.
1 Mbretërve 22:41-53; 2 Kronikave 20:1-30.
Pyetjet
- Kush është Jehozafati dhe në ç’kohë jeton?
- Pse kanë frikë izraelitët dhe çfarë bëjnë shumë prej tyre?
- Ç’përgjigje i jep Jehovai lutjes së Jehozafatit?
- Çfarë shkakton Jehovai para betejës?
- Çfarë mund të mësojmë nga Jehozafati?
Pyetje shtesë
- Lexo 2 Kronikave 20:1-30.
Si e tregoi qartë Jehozafati se çfarë duhet të bëjnë shërbëtorët besnikë të Perëndisë kur hasin rrethana kërcënuese? (2 Kron. 20:12; Psal. 25:15; 62:1)
Meqë Jehovai gjithnjë ka komunikuar me popullin e tij me anë të një kanali, cilin kanal përdor sot? (2 Kron. 20:14, 15; Mat. 24:45-47; Gjoni 15:15)
Kur Perëndia i Plotfuqishëm të fillojë «luftën e ditës së [tij të] madhe», në ç’mënyrë gjendja jonë do të jetë e ngjashme me atë të Jehozafatit? (2 Kron. 20:15, 17; 32:8; Zbul. 16:14, 16)
Duke imituar levitët, ç’lloj ndihmese japin pionierët dhe misionarët ndaj veprës mbarëbotërore të predikimit sot? (2 Kron. 20:19; Rom. 10:13-15; 2 Tim. 4:2)
dyu_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nso_Latn als_Latn als_Latn als_Latn als_Latn